Markmaðurinn Lárus Gunnarsson hefur skrifað undir 2ja ára samning við handknattleiksdeild Gróttu . Lárus sem er 25 ára og uppalinn hjá félaginu er Gróttu-fólki vel kunnugur . Hann á að baki yfir 100 leiki með meistaraflokki félagsins auk leikja með U - 17 og U - 20 ára landsliði Íslands . Lárus spilaði síðast með Stjörnunni í Olís-deildinni tímabilið 2017 - 2018 en tók sér frí á núverandi keppnistímabili . Hann sat þó ekki auðum höndum þetta tímabilið og þjálfar 5. flokk kvenna hjá Gróttu auk þess að þjálfa markmenn félagsins . Lárus sagði við undirskriftina : „ Grótta verður með ungt lið næsta tímabil sem mun berjast fyrir hverju stigi . Eftir árs frí frá handbolta rann mér blóðið til skyldunnar að taka fram skónna og hjálpa klúbbnum að komast upp í deild þeirra bestu á nýjan leik . ” Þórir Jökull úr stjórn handknattleiksdeildar var ánægður við undirskriftina og sagði : „ Þessi samningur við Lalla endurseglar þann metnað deildarinnar að gefa ekkert eftir í starfinu og koma karlaliðinu aftur í efstu deild . “ Frekari fregna af leikmanna - og þjálfaramálum meistaraflokks er að vænta á næstu dögum .